1946 йылдың 20 апрелендә Сабир Ваһапов ВКП(б)-ның Баш-ҡортостан өлкә комитеты беренсе секретары була. Республиканың һуғыштан һуңғы иҡтисади хәле бик ауыр була, бигерәк тә ауыл хужалығы өлкәһендә. 1944 йыл һуңына республика сәнәғәтендә тулайым продукция сығарыу 1940 йыл менән сағыштырғанда өс тап-ҡырға артһа, ауыл хужалығында хәл күпкә насар була. Сәсеү майҙандары кинәт ҡыҫҡара, уңыш кәмей. Малдар һаны һәм уларҙың продуктлылығы кәмей. 1941 йыл башында республиканың барлыҡ хужалыҡтарында 524 мең баш ат булһа, 1946 йыл башына улар 227 мең баш ҡына ҡала. Сабир Әхмәтйән улы етәкселегендә республикала халыҡ хужалығын тергеҙеү буйынса кисектергеһеҙ саралар күрелә һәм улар ыңғай һөҙөмтә бирә.